**9-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի բացատրությունները**
  + *Շիկնել* ——————————————
  + *Շիվ* ——————————————
  + *Լալ* *——————————————*
* **Ամփոփել հետևյալ բառերի հոմանիշները**
  + Խորհել *——————————————*
  + Արտասվել *——————————————*
  + Պաղել *——————————————*
* **Ամփոփել հետևյալ բառերի հականիշները**
* Դժվար ——————————————
* Գոհ ——————————————
* Ուշ ——————————————
* Երկար ——————————————

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի բացատրությունները․**

* Մղկտալ- կսկծալ, ողբալ, արտասվել
* Օրնիբուն- ամբողջ օրը
* Տոթ- սաստիկ շոգ
* Կիզիչ- այրող

1. **Աշխատանքային տետրում արտագրիր և սովորիր հետևյալ բառերի հոմանիշները․**

* Զովացնել- հովացնել
* տոթ-սաստիկ շոգ
* Հեզ- խոնարհ, մեղմ

1. **Աշխատանքային տետրում արտագրիր և սովորիր հետևյալ բառերի հականիշները․**

* Մաքրել-կեղտոտել
* Ցրել-հավաքել
* Տալ-վերցնել
* Բերել-տանել

**4․ Բառատետրում մեկական տողով գրիր և սովորիր հետևյալ բառերն ու սովորիր դրանց ուղղագրությունը․**

*Մղկտալ, օրնիբուն,տոթ, ճյուղ, որդի, ճանապարհ, օդ*

**Վերոհիշյալ բառերով կազմել 3 նախադասություն։**

1․ ——————————————————————————————

——————————————————————————————

2․ ——————————————————————————————

——————————————————————————————

3․ ——————————————————————————————

——————————————————————————————

**5․ Գրիր շարադրություն «Ծառի նամակը» վերնագրով։**

————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————

**6․ Քերականություն- Գոյական․ անձ և իր ցույց տվող գոյականներ**

* Առարկա ցույց տվող բառերը կոչվում են գոյականներ։ Առարկա ասելով հասկանում ենք մարդ, կենդանի, իր, երևույթ և այլն։
* Գոյականները պատասխանում են ո՞վ, ի՞նչ հարցերին։
  + Ո՞վ հարցին պատասխանող գոյականները անձ են ցույց տալիս։

Օրինակ՝ մարդ, բժիշկ, աղջիկ, լողորդ։

* + Ի՞նչ հարցին պատասխանող գոյականները իր են ցույց տալիս։

Օրինակ՝ տուն, դպրոց, անձրև, լույս։

* + Կենդանի ցույց տվող գոյականները, օրինակ՝ շուն, վագր, աղավնի,, նույնպես ի՞նչ հարցին են պատասխանում։

**Հարցեր և առաջադրանքներ․**

* Ինչպե՞ս կբնութագրես գոյականը։
* Ի՞նչ հարցերի են պատասխանում գոյականները։
* Որո՞նք են անձ ցույց տվող գոյականները։
* Որո՞նք են իր ցույց տվող գոյականները։

**7․ Մշակույթ- ԻՄ ՀԱՎԱՏԸ, ԻՄ ԵԿԵՂԵՑԻՆ**

 Ձեր բնակավայրում կամ նրա շրջակայքում կա՞ն եկեղեցիներ։ Հաճա՞խ ես եկեղեցի գնում։ Ի՞նչ զգացողություններ ես ունենում այնտեղ: Մեր հայրենիքի գյուղերում ու քաղաքներում շատ եկեղեցիներ կան։ Հաճախ նրանք գտնվում են գեղատեսիլ և բարձրադիր վայրերում։ Այդ կառույցների մի մասը, մանավանդ եթե մարդաշատ քաղաքներում են կառուցված, մեծ, ընդարձակ տաճարներ են։ Կան նաև փոքրիկ կառույցներ, որոնք մատուռ են անվանում։ Եկեղեցիները սովորական շենքեր չեն, դրանք հոգևոր իմաստ ունեցող շինություններ են, հետևաբար մարդիկ սիրով ու խնամքով են վերաբերվում դրանց։

Diagram

Description automatically generated with medium confidenceA picture containing outdoor, building, grass, church

Description automatically generated  Այսպիսով, մենք ունենք մեր երկիրը` Հայաստանը, որը բոլոր հայերի հայրենիքն է, ունենք մեր լեզուն` հայերենը, ունենք նաև մեր հավատն ու եկեղեցին։ Ավելի քան 1700 տարի է անցել այն օրվանից, երբ հայերը Տրդատ Մեծ թագավորի և Գրիգոր Լուսավորիչ հայրապետի գլխավորությամբ քրիստոնեություն ընդունեցին։ Հայերից հետո քրիստոնեություն ընդունեցին շատ ժողովուրդներ։ Քրիստոնյաներ են հույները, վրացիները, ռուսները, գերմանացիները, իտալացիները և ուրիշներ։ Այժմ աշխարհում ավելի քան մեկ միլիարդ մարդ իրեն քրիստոնյա է համարում։ Մենք էլ` հայ քրիստոնյաներս, այդ հսկայական հանրության մի մասն ենք։ Հայոց եկեղեցին կոչվում է Հայ առաքելական եկեղեցի։ Հարյուրամյակներ շարունակ Հայոց եկեղեցին ազգապահպան մեծ դեր է կատարել, հատկապես երբ հայ ժողովուրդը պատմական հանգամանքների բերումով զրկվել է անկախ պետականությունից։ Հայոց եկեղեցին պահպանել ու մեզ է հասցրել մշակութային բազում արժեքներ, ազգային սովորույթներ, ծեսեր և տոներ։

Բացի դրանից` մեր հայրենիքի տարբեր անկյուններում եղած բազմաթիվ եկեղեցիները, տաճարները, վանքերը հայ մշակութային ժառանգության և Հայ առաքելական եկեղեցու անբաժան մասն են, անգամ եթե այդ շինություններն այսօր կանգուն չեն կամ Հայաստանի ներկայիս տարածքից դուրս են։

Պատահական չէ, որ օտար տիրապետողները հաճախ են քանդել հայկական եկեղեցիները կամ վերածել մզկիթի, պահեստի, գոմի, քանզի հասկացել են, որ եկեղեցին կարևոր դեր ունի ժողովրդի կյանքում: Եկեղեցիները կարող են վնասվել նաև մեր երկրում, եթե մենք անփույթ ու անխնամ վարվենք նրանց հետ, մեր ուժերի ներածին չափով մասնակից չլինենք նախորդ սերունդների ստեղծած և մեզ ժառանգություն հասած հարստության պահպանմանը։ Հետևաբար մենք պետք է սիրենք ու պահպանենք մեր եկեղեցիները, տաճարները, վանքերը, մեր ազգային հոգևոր հարստությունը։

**Եկեք քննարկենք միասին․**

1. Ի՞նչ գիտեք ձեր բնակավայրի եկեղեցու մասին։ Համառոտ նկարագրե՛ք. որտե՞ղ է գտնվում, ինչպիսի՞ն է նրա դիրքը։ Գործու՞մ է, այսինքն` այնտեղ քահանա կամ ուրիշ հոգևորական կա՞։
2. Գրքերից և լրացուցիչ այլ աղբյուրներից փորձե՛ք իմանալ` երբ է կառուցվել ձեր բնակավայրի եկեղեցին։ Հնարավոր է, որ դուք չիմանաք ստույգ տարեթիվը, կարելի է պարզել գոնե մոտավոր ժամանակը։
3. Ձեր բնակավայրում, նրա շրջակայքում կամ այլ տեղերում եղած ուրիշ ի՞նչ եկեղեցական կառույցներ գիտեք։ Ձեր դասընկերներին համառոտ պատմե՛ք այդ մասին։ Ի՞նչ ավանդապատումներ կամ համանման պատմություններ գիտեք այդ կառույցների մասին

**Տնային հանձնարարություններ**

**Գրականություն**

1. Վարժ կարդալ 34-րդ էջի **«Ծառի խնդրանքը» բանաստեղծությունը**, կարողանալ սեփական բառերով վերարտադրել և պատասխանել հետևյալ հարցերին:

* Բանաստեղծությունը պատմիր քո բառերով։
* Ծառն իր ճյուղերն ու՞մ հետ է համեմատում։
* Ի՞նչ գիտես ծառերի տված օգուտի մասին։

*2․ «***Ծառի նամակը***» վերնագրով շարադրություն գրիր։*

**Քերականություն**

* Աշխատանքային փաթեթում տեղ գտած սահմանումները բացատրել բանավոր։
* Պատասխանել աշխատանքային փաթեթի հարցերին և կատարել հանձնարարությունները։
* Աշխատանքային տետրից․ էջ 22, վարժություններ 48 ա,բ, 49 ա, բ, էջ 51։

**Մշակույթ**

Դասի ժամին սովորեցինք մեր եկեղեցիների մասին՝ **ԻՄ ՀԱՎԱՏԸ, ԻՄ ԵԿԵՂԵՑԻՆ** խորագրով, դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։